AM (albumi)

AM on brittiläisen rock-yhtye Arctic Monkeysin viides studioalbumi, joka julkaistiin 9. syyskuuta 2013. Albumin on tuottanut James Ford sekä Ross Orton, ja sitä äänitettiin vuosina 2012–2013 kahdella studiolla Yhdysvaltain Kaliforniassa. Albumilta julkaistiin singlenä kuusi kappaletta, ”R U Mine?”, ”Do I Wanna Know?”, ”Why’d You Only Call Me When You’re High?”, ”One for the Road”, ”Arabella” ja ”Snap Out of It”.

AM siirtyi musiikilliselta tyyliltään edellistä raskampaan ja psykedeelisempään suuntaan, saaden vaikutteita muun muassa hard rockista, bluesrockista, R&B:sta, sekä 1960- ja 70-luvun yhtyeistä, kuten Black Sabbathista ja Led Zeppelinistä.

Albumi sai kriitikoilta pääosin hyvin positiivisen vastaanoton, ja se nousi listäykköseksi kahdeksassa maassa. AM on myös kaupallisesti yhtyeen menestynein albumi, ja se on myynyt kotimaassaan Britanniassa kolminkertaista platinaa. Vuonna 2013 musiikkilehti NME valitsi sen sijalle 449. listassaan kaikkien aikojen 500 parhaasta albumista.

 Musiikillinen tyyli ja kappaleet 
AM:aa pidetään edelliseen, Suck It and See -albumiin verrattuna raskaampana ja psykedeelisempänä. Albumi luokitellaan edellisten tapaan indie rockiksi, mutta se on myös saanut vaikutteita muun muassa hard rockista, bluesrockista, R&B:sta, hip hopista sekä 1960- ja 70-luvun yhtyeistä, kuten Black Sabbathista, Led Zeppelinistä. Turner kertoi myös albumin saaneen vaikutteita 1990-luvun artistien kuten OutKastin ja Aaliyahin musiikista, ja rap-artisti Dr. Dren tuotannosta. Albumin avausraita ”Do I Wanna Know?” on hidastempoinen ja neo-psykedeelinen rock-kappale, joka painottuu erityisesti Turnerin lauluun ja sanoituksiin. Kappaleen ”R U Mine?” sanoitukset ovat laulaja Turnerin mukaan saaneet vaikutteita rap-artisteista Lil Wayne ja Drake. Rumpalisti Helders laulaa kertosäkeen falsetto-osuudet.

 Promootio ja julkaisu 
Albumin ensimmäinen single ”R U Mine?” julkaistiin helmikuussa 2012 digitaalisena latauksena ja saman vuoden huhtikuussa vinyylilevynä. Kesällä 2013 singlet ”Do I Wanna Know?” ja ”Why’d You Only Call Me When You’re High?” julkaistiin niin ikään digitaalisesti sekä seitsemän tuuman vinyylinä ennen albumin julkaisua saman vuoden syyskuussa. Albumin kansikuva julkistettiin 15. heinäkuuta 2013 ja sen on suunnitellut Matthew Cooper. Yhtye aloitti kiertueen albumin promotoimiseksi toukokuussa 2013, ja se kesti marraskuuhun 2014 saakka.

 Vastaanotto 

AM on saanut pääosin hyvin positiivisen vastaanoton kriitikoilta. Se on saavuttanut Metacriticissa 81/100 pistettä, jotka perustuvat 36 arvosteluun. Tunnettu Rolling Stone -lehti kuvaili arvostelussaan albumia etenkin rytmisesti yhtyeen amerikkalaistyylisimmäksi, ja antoi sille kolme ja puoli tähteä viidestä.

 Arvostelut 

 Metacritic: 81/100
 AllMusic: 
 Clash: 8/10
 Desibeli.net 
 Drowned in Sound: 5/10
 Entertainment Weekly: A−
 Kaaoszine: 4/10
 NME: 

 Pitchfork: 8,0/10
 Rolling Stone: 
 Rumba: 
 Soundi: 
 The A.V. Club: B+
 The Guardian: 
 The Independent: 
 Uncut: 8/10

 Kappaleet 

 Singlejulkaisut 
 Single B-puoli Julkaistu Merkittävät listasijoitukset ”R U Mine?” ”Electricity” 27. helmikuuta 2012  Britannia: 23. Portugali: 33. ”Do I Wanna Know?” ”2013” 19. kesäkuuta 2013  Portugali: 10. Britannia: 11. Irlanti: 14. Australia: 37. Kanada: 48. ”Why’d You Only Call Me When You’re High?” ”Stop the World I Wanna Get Off with You” 11. elokuuta 2013  Britannia: 8. Portugali: 26. Belgia: 31. ”One for the Road” ”You’re So Dark” 9. joulukuuta 2013  Belgia: 76. Britannia: 112. ”Arabella” - 28. tammikuuta 2014  Portugali: 24. Britannia: 70. ”Snap Out of It” - 9. kesäkuuta 2014  Irlanti: 68.
Kaikille singleille kuvattiin myös musiikkivideot, jotka julkaistiin muun muassa videopalvelu YouTubessa.

 Kokoonpano ja henkilöstö 

 Yhtye 
 Alex Turner – laulu, kitara, tamburiini
 Jamie Cook – rytmikitara, kitara
 Nick O’Malley – basso, taustalaulu, baritonikitara
 Matt Helders – rummut, lyömäsoittimet, taustalaulu

 Lisämuusikot 
 Josh Homme – taustalaulu
 James Ford – koskettimet, piano

 Tuotanto 
 Tuottajat: James Ford ja Ross Orton
 Masterointi: Brian Lucey
 Tekniikka: Ian Shea
 Miksaus: Tchad Blake
 Kansitaide: Matthew Cooper

Lähde: 

 Listasijoitukset ja palkinnot 

 Viikottaiset listasijoitukset 
ListaParas sijoitus Australian ARIA-albumilista1. Itävallan Ö3-albumilista2. Belgian Ultratop-albumilista1. Tanskan Hitlisten-albumilista1. Alankomaiden MegaCharts-albumilista1. Suomen virallinen lista8. Ranskan SNEP-albumilista4. Saksan GfK-albumilista3. Irlannin IRMA-albumilista1. Italian FIMI-albumilista4. Uuden-Seelannin RIANZ-albumilista1. VG-lista (Norja)5. Portugalin AFP-albumilista1. Espanjan Promusicae-albumilista3. Sverigetopplistan (Ruotsi)15. Sveitsin Hitparade-albumilista2. Britannian albumilista1. Yhdysvaltain Billboard 200 -albumilista6.

 Vuosittaiset listasijoitukset (2014) 
ListaSijoitus Australia20. Belgia (Flanderi)14. Belgia (Vallonia)84. Alankomaat86. Meksiko53. Uusi-Seelanti11. Britannia18. Yhdysvallat37.

 Sertifikaatiot 
ValtioSertifikaatti Australia15px 2× platinalevy Belgia15px kultalevy Ranska15px kultalevy Irlanti15px platinalevy Italia15px kultalevy Meksiko15px kultalevy Uusi-Seelanti15px platinalevy Norja15px kultalevy Puola15px platinalevy Portugali15px kultalevy Britannia15px 3× platinalevy Yhdysvallat15px kultalevy

Listasijoitusten lähde: 

 Lähteet 

Luokka:Vuoden 2013 albumit
Luokka:Arctic Monkeysin albumit